

PY 2024 Indiana ဂံၢ်သဟီၣ် တၢ်မၤစၢၤ အတၢ်ရဲၣ်တၢ်ကျဲၤ လံာ်ပတံထီၣ် တၢ်နဲၣ်ကျဲတဖၣ်

* **ဝံသးစူၤ တိၢ်နီၣ်လၢ Indiana ဂံၢ်သဟီၣ် တၢ်မၤစၢၤ အတၢ်ရဲၣ်တၢ်ကျဲၤ ဟ့ၣ်ဝဲဒၣ် ထဲတဘျီ တၢ်န့ၢ်ဘျုး တၢ်ဟ့ၣ်အဘူးအလဲလီၤ**န့ၣ်တက့ၢ်. တၢ်အံၤတမ့ၢ် တၢ်မၤစၢၤလၢ အကဲထီၣ်အသး ကိးလါဒဲးဘၣ်, ဒီးတၢ်တတ့တိာ်ကျဲၤအီၤလၢ ကကျၢၢ်ဘၢဟ့ၣ်စၢၤ နတၢ်စူးကါထံ, လီမ့ၣ်အူ, ဂာ်သဝံ အပှ့ၤခဲလၢာ် လၢတနံၣ်အဂီၢ်ဘၣ်.
* အခဲအံၤ နမ့ၢ် ရဲၣ်ကျဲၤလၢ နကဟးထီၣ်ကွံာ် မ့တမ့ၢ် ဟးထီၣ်ကွံာ်ဝံၤတ့ၢ်လံ လၢတၢ်စူးကါထံ, လီမ့ၣ်အူ, ဂာ်သဝံ တမံၤလၢ်လၢ်အပူၤအဃိ, မ့တမ့ၢ် နတၢ်မၤကိၢ်ထီၣ်တၢ် မ့ၣ်အူဆၣ် မ့ၢ်စှၤလီၤ မ့တမ့ၢ် မ့ၢ်လၢာ်ကွံာ်လံအဃိ, သမံသမိးကွၢ် တလါ ဒ်သိးနကဘိးဘၣ်သ့ၣ်ညါ ခၢၣ်စးကရၢ လၢနအိၣ်လၢ တၢ်ဂ့ၢ်ကီနးမး အပူၤန့ၣ်တက့ၢ်.
* ဝံသးစူၤ မၤပှဲၤ လံာ်ပတံထီၣ်တၢ် လံာ်အဒိမၤပှဲၤ**အံၤ လၢအပူၤ ခဲလၢာ်ခဲဆ့**, ပၣ်ဃုာ်ဒီး ဘၢၣ်ကဝီၤလၢ မ့ၢ်/တမ့ၢ် တၢ်ဃုထၢတဖၣ်တက့ၢ်.

**အကူာ် I -တၢ်ဆဲးကျၢ အဂ့ၢ်အကျိၤ**

* **ဝံသးစူၤ မၤပှဲ တၢ်ဂ့ၢ်တၢ်ကျိၤ ခဲလၢာ် လၢာ်လၢာ်ဆ့ဆ့**, ပၣ်ဃုာ်ဒီး မံၤအလၢအပှဲၤဒီး SSN အဒံးကၠံးနီၣ်ဂံၢ် အကတၢၢ်လွံၢ်ဖျၢၣ် လၢပှၤတဂၤလၢ အမၤပှဲၤလံာ်ပတံအံၤအဂီၢ် လၢဟံၣ်ဃီဒူၣ်ထၢအံၤ အဂီၢ်န့ၣ်လီၤ. နမ့ၢ် တမၤပှဲၤတၢ်ဂ့ၢ်တၢ်ကျိၤ လၢလၢပှဲၤပှဲၤ မ့တမ့ၢ် နမ့ၢ်တဟ့ၣ်ထီၣ် တၢ်ဆဲးကျၢ အကျိၤအကျဲလၢ အဂ့ၤ ဘၣ်အဃိ, တၢ်အံၤကဒုးစဲၤခံ နတၢ်ပတံထီၣ်တၢ် အတၢ်မၤအကျိၤအကျဲန့ၣ်လီၤ.

**အကူာ် II- ဟံၣ်ဃီဒီး တၢ်စူးကါထံ, လီမ့ၣ်အူ, ဂာ်သဝံ အဂ့ၢ်အကျိၤ**

* ဝံသးစူၤ မၤပှဲၤ ဘၢၣ်ကဝီၤခဲလၢာ် လၢာ်လၢာ်ဆ့ဆ့တက့ၢ်.
* ဝံသးစူၤ ဆှၢထီၣ် **အခဲအံၤ** နလီဂံၢ်ဒီး တၢ်မၤလၢၤထီၣ်တၢ်အပီးအလီ ကဒွဲစရီတဖၣ် မ့တမ့ၢ် စ့စရီ တၢ်ပာ်ဖျါ ဃုာ်ဒီး နလံာ်ပတံန့ၣ်တက့ၢ်.

**အကူာ်III- စ့ဟဲနုာ်ဒီး တၢ်န့ၢ်ဘျုးတဖၣ်**

* ဝံသးစူၤ မၤပှဲၤ ဘၢၣ်ကဝီၤခဲလၢာ်, နဲၣ်ဖျါထီၣ် ကယဲၢ် စ့ဟဲနုာ် အက့ၢ်အဂီၤ **ခဲလၢာ်** မ့တမ့ၢ် တၢ်န့ၢ်ဘျုး တၢ်မၤစၢၤတဖၣ်လၢ တမ့ၢ်ဘၣ်လၢ စ့နီၢ် လၢနဒိးန့ၢ်ဘၣ်တ့ၢ်အီၤ လၢဟံၣ်ဖိဃီဖိတဂၤလၢ်လၢ်အအိၣ် ဖဲအပူၤကွံာ် သၢလါန့ၣ် တက့ၢ်.
* ဝံသးစူၤ ဆှၢထီၣ် **အခဲအံၤ** စ့ဟဲနုာ် အလံာ်တီလံာ်မီ ဃုာ်ဒီး နလံာ်ပတံန့ၣ်တက့ၢ်.
* ပှၤတဂၤဂၤလၢ နဟံၣ်နဃီအပူၤ မ့ၢ်**ဟ့ၣ်တ့ၢ်ဝဲ** တၢ်ဆီၣ်ထွဲဖိသၣ် အဘူးအလဲ လၢအပူၤကွံာ် သၢလါအဃိ, ဆှၢထီၣ် တၢ်အုၣ်သး ဘၣ်ဃးဒီး တၢ်ဟ့ၣ်အဘူးအလဲတဖၣ် ဒ်သိး တၢ်ဆီၣ်ထွဲ ဖိသၣ်အံၤ ကဘၣ်တၢ်ထုးစှၤလီၤအီၤလၢ ဟံၣ်ဒူၣ်ဃီထၢ စ့ဟဲနုာ်အပူၤလီၤ.
* ဝံသးစူၤ ပာ်ဖျါထီၣ် ဟံၣ်ဖိဃီဖိတဂၤလၢ်လၢ် လၢနဟံၣ်ပူၤ လၢအသးအိၣ် 14-24 နံၣ် လၢတမၤတၢ်ဘၣ် ဒီးတထီၣ်စ့ၢ်ကီးကၠိဘၣ် ဖဲတၢ်ပတံထီၣ် အနံၤအသီအံၤန့ၣ်တက့ၢ်.

**အကူာ် IV- ဟံၣ်ဖိဃီဖိတဖၣ်ဒီး အဝဲသ့ၣ်အဂ့ၢ်အကျိၤတၢ်အိၣ်သးလီၤတံၢ်**

* **ဝံသးစူၤ ထၢနုာ်လီၤဃုာ်နသး ဒ်ဟံၣ်ဖိဃီဖိ နီၣ်ဂံၢ် 1အသိးတက့ၢ်**.
* **နကဘၣ် ကွဲးလီၤ ပှၤခဲလၢာ် လၢအအိၣ်အဆိးဖဲ တၢ်အိၣ်ဆိးလီၢ်ကျဲ လၢလံာ်ပတံအံၤအပူၤ ဖဲတၢ်ပတံထီၣ် အနံၤအသီအံၤန့ၣ်လီၤ**.
* နကဘၣ် မၤပှဲၤ **ဘၢၣ်ကဝီၤ ခဲလၢာ်**  လၢ**ပှၤခဲလၢာ်** အဂီၢ်န့ၣ်လီၤ. တၢ်လီၤတူၢ်လၢ ကဟ့ၣ်ထီၣ် ပှၤအဂ့ၢ်အကျိၤတၢ်အိၣ်သးလီၤတံၢ်န့ၣ် ကဒုးစဲၤခံ နတၢ်ပတံထီၣ် တၢ်မၤအကျိၤအကွာ် မ့ၢ်လၢ နလီၢ်ကဝီၤ တၢ်တိစၢၤမၤစၢၤ ပှၤမၤစၢၤဆီၣ်ထွဲတၢ် ကလိၣ်ဘၣ်အီၤလၢ ကဆဲးကျၢဒီးနၤ ဒ်သိး ကထၢဖှိၣ်တၢ်ဂ့ၢ်တၢ်ကျိၤအံၤအဂီၢ်န့ၣ်လီၤ.
* **လၢနဟံၣ်ဒူၣ်ဃီထၢအပူၤ ပှၤမ့ၢ်အိၣ် အါန့ၢ် လွံၢ်ဂၤအဃိ (ယဲၢ်ဂၤတဂၤ ကဘၣ်မ့ၢ်လၢ လံာ်မဲာ်ဖျၢၣ်ဖးဒိၣ်), အလီၢ်ကအိၣ်လၢ နကဘျးစဲလီၤ ဟံၣ်ဖိဃီဖိအဂၤတဖၣ် အမံၤစရီန့ၣ်လီၤ**. ဝံသးစူၤ ဆဲးကျၢ နလီၢ်ကဝီၤ တၢ်တိစၢၤမၤစၢၤ ပှၤမၤစၢၤဆီၣ်ထွဲတၢ် လၢတၢ်ဘျးစဲအဂီၢ် ဒီး မၤနီၣ်လီၤ တၢ်လွံၢ်နၢၣ်က့ၢ်ဂီၤ ဒ်သိးတၢ်ကဒုးသ့ၣ်ညါ တၢ်ထၢနုာ် နတၢ်ပတံထီၣ်တၢ် အတၢ်မၤအကျိၤအကွာ် လၢပှၤအိၣ်အါန့ၢ် လွံၢ်ဂၤန့ၣ်လီၤ.
* ဝံသးစူၤ စူးကါ နီၣ်ဂံၢ်ခူသူၣ်တဖၣ်လၢ အဘၣ်တၢ်ဟ့ၣ်ထီၣ်အီၤ ဒ်သိးကပာ်ဖျါထီၣ် ကလုာ်ဒူၣ်, ပှၤကလုာ်, တၢ်ဖံးတၢ်မၤ တၢ်အိၣ်သး, တၢ်ကူၣ်ဘၣ်ကူၣ်သ့ အပတီၢ်, ဆူၣ်ချ့ တၢ်အုၣ်ကီၤ, ဒီး သုးဖိသံၣ်ဖိ တၢ်အိၣ်သး လၢဟံၣ်ဖိဃီဖိတဂၤဘၣ်တဂၤ အဂီၢ်န့ၣ်တက့ၢ်.
* ဒုးနဲၣ်ဖျါထီၣ် ပှၤတဂၤလၢ်လၢ်လၢ နဟံၣ်နဃီအပူၤ လၢအမ့ၢ်ပှၤမၤတၢ်ဖိ/ပှၤဘၣ်မူဘၣ်ဒါ, ကမံးတံာ်ဖိ, မ့တမ့ၢ် ပှၤဟံးလံာ်ဃံးဃာ်ဖိတဂၤ လၢခၢၣ်စးကရၢ လၢနဆှၢထီၣ် လံာ်ပတံအံၤ, မ့တမ့ၢ် ပှၤတဂၤလၢ အအိၣ်ဒီး တၢ်ဘၣ်ထွဲဒီး မူဒါတဖၣ်အံၤန့ၣ်တက့ၢ်.
* ဝံသးစူၤ ပာ်ဖျါထီၣ် နဟံၣ်ဖိဃီဖိ အကလုာ် ဒ်တၢ်ဟ့ၣ်ထီၣ် တၢ်ဃုထၢ အသိးန့ၣ်တက့ၢ်.

**အကူာ် V- တၢ်အုၣ်သး**

* **တၢ်လီၤတူၢ်လၢ ကဆဲးစုပနီၣ်ဒီး နံၤသီလၢ တၢ်အုၣ်သးတၢ်တဲဖျါထီၣ်အပူၤန့ၣ် ကဒုးဆိကတီၢ်ကွံာ် နတၢ်ပတံထီၣ်န့ၣ်လီၤ.**

**ဆှၢထီၣ် နလံာ်ပတံ**

* **ဝံသးစူၤ ဆှၢထီၣ် နလံာ်ပတံ ဆူနလီၢ်ကဝီၤ တၢ်တိစၢၤမၤစၢၤ ပှၤမၤစၢၤဆီၣ်ထွဲတၢ် ကမံးတံာ်အံးကွၢ်ပၢဆှၢ EAP လၢနခီးထံၣ်အဂီၢ်အအိၣ်**, ဒီးတမ့ၢ်ဘၣ်ဆူ IHCDA အအိၣ်ဘၣ်.
* နမ့ၢ်တသ့ၣ်ညါ မတၤတဂၤမ့ၢ်ဝဲ နလီၢ်ကဝီၤ တၢ်တိစၢၤမၤစၢၤ ပှၤမၤစၢၤဆီၣ်ထွဲတၢ် ဘၣ်အဃိ, နသ့ၣ်ညါပာ်ပနီၣ်အီၤ ခီဖျိ နစံၢ်လီၤ 2-1-1 မ့တမ့ၢ် လဲၤကွၢ်ဖဲ [http://eap.ihcda.in.gov သ့လီၤ.](http://eap.ihcda.in.gov/) တၢ်အံၤ ကဘၣ်တၢ်ကွဲးရဲၣ်လီၤအီၤစ့ၢ်ကီးလၢ လံာ်ပတံအံၤ အမဲာ်ညါန့ၣ်လီၤ.
* ဝံသးစူၤ ဆှၢထီၣ် လံာ်တီလံာ်မီတဖၣ်လၢလာ်အံၤ ဃုာ်ဒီး နလံာ်ပတံ (လံာ်ကွဲးဒိကွဲးဆဲတဖၣ်စ့ၢ်ကီး တၢ်တူၢ်လိာ်န့ၣ်လီၤ)တက့ၢ်-
  1. တၢ်ဂီၤ ID လၢပှၤတဂၤလၢ အမၤပှဲၤ ဒီး ဆဲးစုပနီၣ်လၢ လံာ်ပတံအံၤအပူၤ.
  2. SSN တၢ်အုၣ်သးလၢ ဟံၣ်ဒူၣ်ဃီထၢဖိ ဟံၣ်ဖိဃီဖိ တဂၤဘၣ်တဂၤ အဂီၢ်. တၢ်အံၤကမ့ၢ်ဝဲ-
     + ပှၤတဝၢ တၢ်ဘံၣ်တၢ်ဘၢ ခးက့ အလံာ်ကွဲးဒိ.
     + U.S. လံာ်ခီကီၢ်လၢ အဖိးသဲစး အလံာ်ကွဲးဒိ.
     + REAL ID လၢအဖိးသဲစးလၢ ကီၢ်စဲၣ်ထုးထီၣ်ဟ့ၣ် အလံာ်ကွဲးဒိ.
     + ထံကီၢ်စၢဖှိၣ် အလံာ်အဒိမၤပှဲၤ လၢတၢ်စဲကျံးထုးထီၣ် ဆိပာ် အလံာ်ကွဲးဒိ, အဒိဒ်သိး တၢ်ဘၣ်ထွဲလီၤပလိာ်ဒီး ပှၤတဝၢ တၢ်ဘံၣ်တၢ်ဘၢ ကမံးတံာ်ပၢဆှၢအံးကွၢ်တၢ် မ့တမ့ၢ် W-2, လၢအပၣ်ဃုာ်ဒီး ပှၤတဂၤ အမံၤဒီး SSN လၢတၢ်တဘှီဘၣ်ဒီး အိၣ်အပှဲၤလီၢ်တဖၣ်န့ၣ်လီၤ.
  3. **အခဲအံၤ** စ့ဟဲနုာ် အလံာ်တီလံာ်မီ လၢဟံၣ်ဖိဃီဖိခဲလၢာ် လၢအသးအိၣ် 18 နံၣ် မ့တမ့ၢ် ဆူအဖီခိၣ်တဖၣ်အဂီၢ်. တၢ်အံၤ ကပၣ်ဃုာ်ဒီး-
     + တၢ်ဖံးတၢ်မၤ/ လါလဲတဖၣ်
       - **တယံာ်ဒံးဘၣ်** လါလဲအလံာ်က့
       - တၢ်ဃ့ထီၣ်လၢ တၢ်ဒိးန့ၢ်ဘူးလဲ အဂ့ၢ်အကျိၤအဂီၢ်-ဆဲးကျၢ လီၢ်ကဝီၤ တၢ်တိစၢၤမၤစၢၤ ပှၤမၤစၢၤဆီၣ်ထွဲတၢ်
     + ပှၤတဝၢ တၢ်ဘံၣ်တၢ်ဘၢ /SSI/သုးလီၢ်လံၤ တၢ်န့ၢ်ဘျုးတဖၣ်
       - တယံာ်ဒံးဘၣ် တၢ်ဟ့ၣ်ကနၢၤ အလံာ်ပရၢ **အလၢအပှဲၤ** (ကဘၣ်တၢ်ထုးဟံးန့ၢ်ဒီလိးလၢ အ့ထၢၣ်နဲး အဖီခိၣ်)
       - စ့တၢး တၢ်ပာ်ဖျါ **အလၢအပှဲၤ**
     + ပ့ၣ်စ့ၣ်/တၢ်အိၣ်ဘှံးက့ၤလၢတၢ်မၤ
       - တၢ်ဟ့ၣ်ကနၢၤ လံာ်ပရၢ
     + နီၢ်ကစၢ်ဒၣ်-တၢ်ဖံးတၢ်မၤ
       - တယံာ်ဒံးဘၣ် 1040 ခိသွဲ တၢ်ဆှၢကဒါက့ၤ လံာ်အဒိမၤပှဲၤ ဃုာ်ဒီး နီၢ်ကစၢ်ဒၣ်-တၢ်ဖံးတၢ်မၤ အတၢ်ရဲၣ်တၢ်ကျဲၤတဖၣ်လၢ အကြၢးအဘၣ်ခဲလၢာ်.
     + တၢ်န့ၢ်ဘျုးတဖၣ်လၢ ပှၤတၢ်မၤတအိၣ်အဂီၢ်
       - တၢ်ထုးထီၣ်ရၤလီၤ တၢ်ဂ့ၢ်တၢ်ကျိၤ လံာ်အဒိမၤပှဲၤလၢ ဘၣ်တၢ်မၤပှဲၤအီၤ လၢDWD အဂီၢ်.
       - စဲကျံးထုးထီၣ် နUplink တၢ်ပာ်ဖျါ အခဲအံၤ **အပှဲၤလီၢ်**န့ၣ်တက့ၢ်.
     + မါဝၤဟ့ၣ်စ့မၤစၢၤ/မါဝၤ တၢ်ဆီၣ်ထွဲ/ ပှၤမၤတၢ်ဖိ အစ့ဟ့ၣ်လိး/နီၢ်ကစၢ် နီၢ်ခိတၢ်ဂံၢ်စၢ်
       - တၢ်အဘူးအလဲလၢ တၢ်ဒိးန့ၢ်တ့ၢ်အီၤ အလံာ်တီလံာ်မီ တမံၤလၢ်လၢ်.
     + တၢ်ဖံးတၢ်မၤလၢ တမ့ၢ်ဒ်ညီနုၢ်/စ့ဟဲနုာ်လၢ တမ့ၢ်ဒ်ညီနုၢ်/တအိၣ်ဒီး စ့ဟဲနုာ်
       - တၢ်ပာ်ဂၢၢ်ပာ်ကျၢၤ စ့ဟဲနုာ် အလံာ်အဒိမၤပှဲၤလၢ တၢ်မၤပှဲၤအီၤဝံၤ- ဆဲးကျၢ လီၢ်ကဝီၤ တၢ်တိစၢၤမၤစၢၤ ပှၤမၤစၢၤဆီၣ်ထွဲတၢ်
     + နမ့ၢ်အိၣ်ဒီး တၢ်သံကွၢ်သံဒိး တမံၤဂ့ၤဂ့ၤ ဘၣ်ဃးဒီး လံာ်တီလံာ်မီလၢ တၢ်ဒိးန့ၢ်အီၤသ့အဂ့ၢ်န့ၣ်, ဆဲးကျၢ လီၢ်ကဝီၤ တၢ်တိစၢၤမၤစၢၤ ပှၤမၤစၢၤဆီၣ်ထွဲတၢ်တက့ၢ်.
  4. **အခဲအံၤ, ကဒွဲစရီ အလၢအပှဲၤ** လၢနလီဂံၢ်ဒီး တၢ်မၤလၢၤထီၣ်တၢ် အပီးအလီ တၢ်စူးကါတဖၣ်အဂီၢ်.
     + နမ့ၢ်မၤလၢၤထီၣ်တၢ်လၢ မ့ၣ်အူဆၣ်လၢ တၢ်စိာ်ဆှၢအီၤသ့ အဃိ, ဟ့ၣ်ထီၣ် လံာ်တူၢ်လိာ် လၢတၢ်ဆှၢလီၤ လၢတယံာ်ဒံးဘၣ် န့ၣ်တက့ၢ်.
     + တၢ်စူးကါ ထံ, လီမ့ၣ်အူ, ဂာ်သဝံတဖၣ်န့ၣ် မ့ၢ်ပၣ်ဃုာ်လၢ နတၢ်ဒိးလဲအပူၤအဃိ, ဝံသးစူၤ ဟ့ၣ်ထီၣ် ဟံၣ်ကစၢ် အလံာ်ဆိၣ်လီၤသး လၢအဘၣ်တၢ်မၤပှဲၤအီၤန့ၣ်တက့ၢ်.
     + ဝံသးစူၤ မၤလီၤတံၢ်လၢ နကဟ့ၣ်ထီၣ် ကဒွဲစရီ တၢ်ပာ်ဖျါလၢ **အလၢအပှဲၤဒီး အပှဲၤလီၢ်** န့ၣ်တက့ၢ်.
* ဒိးသန့ၤထီၣ်သးလၢ ဟံဖိဃီဖိ အတၢ်အိၣ်သး အဖီခိၣ်, လံာ်တီလံာ်မီ အဂၤတဖၣ်စ့ၢ်ကီး ဘၣ်သ့ၣ်သ့ၣ် တၢ်ကလိၣ်ဘၣ်အီၤလီၤ. ဝံသးစူၤ ဆဲးကျၢ လီၢ်ကဝီၤ တၢ်တိစၢၤမၤစၢၤ ပှၤမၤစၢၤဆီၣ်ထွဲတၢ် ဘၣ်ဃးဒီး တၢ်သံကွၢ်သံဒိး အဂၤတဖၣ်အဂီၢ်န့ၣ်တက့ၢ်.



**နီၢ်ကစၢ်တၢ်ဂ့ၢ်ခူသူၣ် လံာ်ဘိးဘၣ်သ့ၣ်ညါဒီး နတၢ်ခွဲးတၢ်ယာ်တဖၣ်ဒီး မူဒါတဖၣ်**

**နီၢ်ကစၢ်တၢ်ဂ့ၢ်ခူသူၣ် သဲစးတၢ်ဘျၢ တၢ်အၢၣ်လီၤအထံၣ်အဘီတဖၣ်-**ထံကီၢ်စၢဖှိၣ် သဲစးတၢ်သိၣ်တၢ်သီတဖၣ် မၤလိာ်ပှၤလၢ ကတဲဘၣ်နၤ ဘၣ်ဃးဒီး နတၢ်ခွဲးတၢ်ယာ်တဖၣ်ဒီး နမူနဒါတဖၣ် တချုးဖဲ ပထၢဖှိၣ်ဒီး စူးကါ တၢ်ဂ့ၢ်တၢ်ကျိၤဘၣ်ဃးဒီး နၤ လၢအဘၣ်သ့ၣ်ညါအီၤဒ် နီၢ်ကစၢ်တၢ်ဂ့ၢ်ခူသူၣ် မ့တမ့ၢ် တၢ်ကစီၣ်ခူသူၣ်အသိး ဒံးဘၣ်န့ၣ်လီၤ. လံာ်အဒိမၤပှဲၤအံၤ ဟ့ၣ်ထီၣ်နၤ တၢ်ဂံၢ်တၢ်ကျိၤ အကါဒိၣ်တဖၣ်လၢ အလူၤပိာ်မၤထွဲ ထံကီၢ်စၢဖှိၣ် နီၢ်ကစၢ်တၢ်ဂ့ၢ်ခူသူၣ် သဲစးတၢ်ဘျၢ လၢ 1974, 5 U.S.C. § 552a(e)(3) န့ၣ်လီၤ.

ဝံသးစူၤဖးဘၣ် *နီၢ်ကစၢ်တၢ်ဂ့ၢ်ခူသူၣ် လံာ်ဘိးဘၣ်သ့ၣ်ညါ* လီၤတံၢ်လီၤဆဲး တချုးလၢနမၤပှဲၤတၢ်ဒီး ဆဲးစုပနီၣ်လၢ *Indiana ဂံၢ်သဟီၣ် တၢ်မၤစၢၤ အတၢ်ရဲၣ်တၢ်ကျဲၤ လံာ်ပတံ*အပူၤဒံးဘၣ်ဒီး ဟံးဃာ် *နီၢ်ကစၢ်တၢ်ဂ့ၢ်ခူသူၣ် လံာ်ဘိးဘၣ်သ့ၣ်ညါ*လၢနကမးနီၣ်မၤဃါဘၣ်အီၤ လၢခါဆူညါတၢ်စူးကါအဂီၢ်န့ၣ်တက့ၢ်. *နီၢ်ကစၢ်တၢ်ဂ့ၢ်ခူသူၣ် လံာ်ဘိးဘၣ်သ့ၣ်ညါ*အံၤ ဘၣ်ထွဲဝဲဒီး ဂံၢ်သဟီၣ် တၢ်မၤစၢၤ အတၢ်ရဲၣ်တၢ်ကျဲၤ (EAP) ဒီး တၢ်တြီဆၢဟံၣ်ဃီတၢ်အိၣ်ဆိးလီၢ်တဖၣ် တၢ်မၤစၢၤ အတၢ်ရဲၣ်တၢ်ကျဲၤ (WAP)န့ၣ်လီၤ.

**ဘၣ်မနုၤအဃိ ပထၢဖှိၣ် တၢ်ဂ့ၢ်တၢ်ကျိၤလၢ လံာ်ပတံအံၤ အပူၤလဲၣ်**

ပကစူးကါ နတၢ်ဂ့ၢ်တၢ်ကျိၤဒ်သိး ကဃိထံသ့ၣ်ညါ, သမံသမိးဆၢတဲာ် ဒီး သုးကျဲၤကတဲာ်ကတီၤ EAP ဒီး WAP တၢ်ရဲၣ်တၢ်ကျဲၤတဖၣ်အဂီၢ်န့ၣ်လီၤ. ပလိၣ်ဘၣ် တၢ်ဂ့ၢ်တၢ်ကျိၤ-

* ဒ်သိးကသ့ၣ်ညါဘၣ်နၤ လၢပှၤဂၤတဖၣ်အကျါလီၤ.
* ဒ်သိးကထံၣ်ဘၣ် မ့ၢ်နထီၣ်ဘးလၢ တၢ်မၤစၢၤအံၤအဂီၢ် ကစီဒီဧါန့ၣ်လီၤ.
* ဒ်သိးကပျဲပှၤလၢ ပကဒိးန့ၢ်ဘၣ် ထံကီၢ်စၢဖှိၣ် မ့တမ့ၢ် ကီၢ်စဲၣ် စ့မိၢ်ပှၢ်တဖၣ် လၢတၢ်မၤစၢၤလၢ နဒိးန့ၢ်နဲ အဂီၢ်န့ၣ်လီၤ.
* လၢကထီၣ်ဘး ထံကီၢ်စၢဖှိၣ် မ့တမ့ၢ် ကီၢ်စဲၣ် တၢ်ဘိးဘၣ်သ့ၣ်ညါ တၢ်မၤလိာ်တဖၣ်အဂီၢ်လီၤ**.**

**မ့ၢ်နကဘၣ်ဟ့ၣ်ပှၤ တၢ်ဂ့ၢ်တၢ်ကျိၤဧါ**

နအိၣ်ဒီး တၢ်ခွဲးတၢ်ယာ်လၢ တဟ့ၣ်ပှၤ တၢ်ဂ့ၢ်တၢ်ကျိၤလၢ ပဃ့ထီၣ်အီၤ အဂီၢ်န့ၣ်လီၤ.

**နမ့ၢ်ဟ့ၣ်ပှၤ မ့တမ့ၢ် နမ့ၢ်တဟ့ၣ်ပှၤ တၢ်ဂ့ၢ်တၢ်ကျိၤန့ၣ် ကမၤအသးဒ်လဲၣ်**

နမ့ၢ်ဟ့ၣ်ပှၤ တၢ်ဂ့ၢ်တၢ်ကျိၤလၢ ပဃ့ထီၣ်အီၤလၢ လံာ်ပတံအပူၤအဃိ, နတၢ်ပတံထီၣ် ကဘၣ်တၢ်ဟံးဂ့ၢ်ဝီမၤအီၤလီၤ. နမ့ၢ်တဟ့ၣ်ပှၤ တၢ်ဂ့ၢ်တၢ်ကျိၤတဖၣ်န့ၣ်ဘၣ်ဒီး-

* နလံာ်ပတံန့ၣ် တမ့ၢ်တၢ်ကဟံးဂ့ၢ်ဝီမၤအီၤဘၣ်.
* တမ့ၢ်လၢ နကဒိးန့ၢ် တၢ်တိစၢၤမၤစၢၤတဖၣ်ဘၣ်.
* တမ့ၢ်လၢ နကဒိးန့ၢ်ဘၣ် တၢ်မၤစၢၤ ဘၣ်ဃးဒီး ဂံၢ်သဟီၣ် ကဒွဲစရီ အဂီၢ်ဘၣ်.
* နတၢ်တိစၢၤမၤစၢၤန့ၣ် ကစဲၤခံဝဲလီၤ.

တၢ်ဂ့ၢ်တၢ်ကျိၤလၢ နဟ့ၣ်ထီၣ် တမံၤဂ့ၤ တမံၤဂ့ၤန့ၣ် ပကဟံးဃာ်အီၤ, ဖဲနလံာ်ပတံအံၤ တၢ်တူၢ်လိာ်အီၤဂ့ၤ တတူၢ်လိာ်အီၤဂ့ၤန့ၣ်လီၤ.

**မတၤကထံၣ်ဘၣ် တၢ်ဂ့ၢ်တၢ်ကျိၤအံၤလဲၣ်**

ပှၤတဖၣ်လၢလာ်အံၤ ကဒိးန့ၢ်ဘၣ် တၢ်ဂ့ၢ်တၢ်ကျိၤလၢ အပၣ်ဃုာ်ဝဲဒၣ်လၢ နလံာ်ပတံအပူၤ ဖဲလၢ-(i) အဝဲသ့ၣ် လိၣ်ဘၣ်ဝဲ တၢ်နုာ်လီၤကွၢ် နလံာ်ပတံ တၢ်ဂ့ၢ်တၢ်ကျိၤ ဒ်သိးကမၤအတၢ်မၤတဖၣ်အဂီၢ် လၢတၢ်ဘျးစဲဃုာ်ဒီး EAP ဒီး WAP, မ့တမ့ၢ် (ii) အဝဲသ့ၣ်န့ၣ် ဘၣ်တၢ်ဟ့ၣ်စိဟ့ၣ်ကမီၤအီၤလၢ ထံကီၢ်စၢဖှိၣ် မ့တမ့ၢ် ကီၢ်စဲၣ် သဲစးတၢ်ဘျၢ ဒ်သိးကဒိးန့ၢ်အီၤ, မ့တမ့ၢ်(iii) အဝဲသ့ၣ် ကစူးကါ တၢ်ဂ့ၢ်တၢ်ကျိၤလၢ တၢ်ဘိးဘၣ်သ့ၣ်ညါအဂီၢ်, ဒ်သိး ကထိၣ်တဲာ် တၢ်အစၢတဖၣ်, ဒီး လၢတၢ်ဆှၢခီဒီး တၢ်ကြၢးဒီးတၢ်ဃုထၢ အဂီၢ်-

* လီၢ်ကဝီၤ ဂံၢ်သဟီၣ် တၢ်ရဲၣ်တၢ်ကျဲၤ တၢ်တိစၢၤမၤစၤ ပှၤမၤစၢၤဆီၣ်ထွဲတၢ်တဖၣ်လၢ အအိၣ်ဒီး တၢ်အၢၣ်လီၤအီလီၤဒီး IHCDA.
* တၢ်ရဲၣ်တၢ်ကျဲၤ အပှၤသမံသမိးစ့စရီတဖၣ် ဒ်တၢ်မၤလိာ်အီၤအသိး မ့တမ့ၢ် တၢ်ဟ့ၣ်တၢ်ပျဲလၢ တၢ်ပၢဆှၢရဲၣ်ကျဲၤဒီး စ့တိာ်ပာ် အဝဲၤဒၢး (OMB) တၢ်လဲၤတရံးတဖၣ်အသိးန့ၣ်လီၤ.
* ကီၢ်အမဲရကၤ စၢဖှိၣ် ဝဲၤကျိၤလၢ ဆူၣ်ချ့ဒီး တၢ်တိစၢၤမၤစၢၤ ပှၤကူပှၤကညီဒီး ဂံၢ်သဟီၣ်.
* ပှၤတဖၣ်လၢ အအိၣ်ဒီးတၢ်စိတၢ်ကမီၤ ဒ်ကွီၢ်ဘျီၣ် တၢ်မၤလိာ်အသိး မ့တမ့ၢ် ကွီၢ်ဘျီၣ်ဟ့ၣ်လီၤအကလုာ်အသိး.
* နဂံၢ်သဟီၣ် ခီပနံာ်တဖၣ် လၢတၢ်ပှ့ၤန့ၢ်အီၤသ့ဒီး ဂံၢ်သဟီၣ် တၢ်ရဲၣ်တၢ်ကျဲၤတဖၣ်.
* ကီၢ်အမဲရကၤစၢဖှိၣ် ပှၤတဝၢ တၢ်ဘံၣ်တၢ်ဘၢ ကမံးတံာ်ပၢဆှၢရဲၣ်ကျဲၤတၢ်.
* ခၢၣ်စးကရၢတဖၣ် မ့တမ့ၢ် တၢ်အိၣ်သးလီၤဆီတဖၣ်လၢ အဘၣ်တၢ်ဟ့ၣ်အီၤတၢ်ပျဲလၢ ထံကီၢ်စၢဖှိၣ် မ့တမ့ၢ် ကီၢ်စဲၣ် သဲစးတၢ်ဘၢတဖၣ်.

**ဘၣ်မနုၤအဃိ ပထၢဖှိၣ် ပှၤတဝၢ တၢ်ဘံၣ်တၢ်ဘၢ နီၣ်ဂံၢ်လဲၣ်**

ပစူးကါ ပှၤတဝၢ တၢ်ဘံၣ်တၢ်ဘၢ နီၣ်ဂံၢ် လၢတၢ်ပၢဆှၢရဲၣ်ကျဲၤ EAP ဒီး WAPအပူၤ ဒ်သိးပကမၤလီၤတံၢ် ပှၤပတံထီၣ်တၢ်ဖိတဖၣ် အတၢ်ကြၢးဒီး တၢ်ဃုထၢ ဒီးအဝဲသ့ၣ် အဟံၣ်ဖိဃီဖိ လၢအဒိးန့ၢ်ထဲဒၣ် တၢ်န့ၢ်ဘျုးလၢ တၢ်ဟ့ၣ်တၢ်ပျဲတဖၣ်န့ၣ်လီၤ. ထံကီၢ်စၢဖှိၣ် သဲစးတၢ်ဘျၢ ဟ့ၣ်ပှၤတၢ်ပျဲလၢ ပကမၤလိာ်နၤ ဒ်သိးနကပာ်ဖျါထီၣ် နပှၤတဝၢ တၢ်ဘံၣ်တၢ်ဘၢ နီၣ်ဂံၢ် လၢပကဟံးဂ့ၢ်ဝီမၤ နတၢ်ပတံထီၣ်တၢ် ဒီး ဒ်သိး ပကဒီသဒၢ, ဘှီဘၣ် ဒီး မၤလိၤမၤဘၣ် တၢ်ကဘျံးကဘျၣ်ဒီး တၢ်မၤတရီတပါတဖၣ် အဂီၢ်န့ၣ်လီၤ. တၢ်န့ၢ်စိန့ၢ်ကမီၤ- တၢ်နီၤဖး 205(c)(2)(C)(i) လၢပှၤတဝၢ တၢ်ဘံၣ်တၢ်ဘၢ သဲစးတၢ်ဘျၢ, 42 U.S.C. § 405(c)(2)(C)(i).

**ဘၣ်မနုၤအဃိ ပသံကွၢ် နကလုာ်ဒူၣ်အဂ့ၢ်လဲၣ်**

တၢ်ဂ့ၢ်တၢ်ကျိၤအံၤ မ့ၢ်တၢ်လူၤပိာ်မၤထွဲဒီး တၢ်မၤနီၣ်မၤဃါအီၤလၢ တၢ်ထၢဖှိၣ်နီၣ်ဂံၢ်အစရီဒီးတၢ်ပဲာ်ထံနီၤဖးတၢ်အဂီၢ်ဧိၤ ဒီးတၢ်အံၤ ပၣ်ဃုာ်ဝဲဒၣ်လၢ ပထံကီၢ်စၢဖှိၣ် တၢ်န့ၢ်ပၢမၤတၢ် တၢ်ဘိးဘၣ်သ့ၣ်ညါအပူၤလီၤ. တၢ်ရဲၣ်တၢ်ကျဲၤအံၤ တကွၢ်ဒိၣ်ဆံးအါစှၤတၢ် မ့ၢ်လၢတၢ်ဂ့ၢ်ဒ်သိး ကလုာ်ဒူၣ် မ့တမ့ၢ် ပှၤကလုာ်ဒူၣ် အတၢ်ဟဲလီၤ, တၢ်ဘူၣ်တၢ်ဘါ, မုၣ်ခွါတၢ်အိၣ်သး , တၢ်ဘၣ်သးလၢ မုၣ်ခွါသွံၣ်ထံ အဖီခိၣ် မ့တမ့ၢ် ထံရူၢ်ကီၢ်သဲး တၢ်ဘၣ်ထွဲတဖၣ် အဃိဘၣ်န့ၣ်လီၤ.